Juuso Puustinen

Juuso Puustinen (sündinud 5. aprillil 1988 Kuopios) on Soome jäähokimängija, kes mängib Soome kõrgliigaklubis JYP ründajana paremäärel.

2006. aastal valis Calgary Flames ta NHL-i draftis 149. valikuna. Seejärel mängis ta aastatel 2006–2008 Western Hockey League'i klubis Kamloops Blazers.

Profikarjääri alustas ta 2008. aastal Soome kõrgliigaklubis Espoo Blues. Hooajal 2010–11 mängis ta HPK-i ridades. Seejärel sõlmis ta lepingu NHL-i klubiga Nashville Predators ning mängis hooaegadel 2011–12 ja 2012–13 Predatorsi farmiklubis Milwaukee Admirals American Hockey League'is.

Pärast seda naasis ta Soome kõrgliigasse, liitudes 2013. aastal HIFK-iga, kus mängis kokku neli hooaega. Hooajal 2017–18 mängis ta JYP Jyväskyläs, tulles klubiga samal hooajal Meistrite Liiga võitjaks.

2018. aasta mais suundus ta KHL-i klubisse Nižnekamski Neftehimiki. Debüüthooajal lõi ta KHL-is 20 väravat. 2019. aasta mais liitus ta Novosibirski Sibiriga, kus mängis kaks hooaega. 2019. aastal osales ta KHL-i tähtede mängul.

2021. aasta juulis sõlmis ta lepingu Rootsi kõrgliigaklubiga Örebro. 2022. aasta aprillis naasis ta JYP-i.

Viited

Välislingid 
 Juuso Puustinen KHL.ru lehel
 Juuso Puustinen hockeydb.com lehel

Soome jäähokimängijad
HPK-i mängijad
HIFK Hockey mängijad
JYP-i mängijad
HK Nižnekamski Neftehimiki mängijad
Örebro HK-i mängijad
Sündinud 1988